b'\n_START_ARTICLE_\nNagrada za teoretske in uporabno teoretske razprave na razpisane teme\n_START_PARAGRAPH_\nNagrade za teoretske in uporabno teoretske razprave na razpisane teme je podeljeval Sklad Borisa Kidri\xc4\x8da in so se predlagale na podlagi razpisa nagradnih tem. Nagrade so se podeljevale od leta 1957 do 1961. Od leta 1961 naprej so se podeljevale nagrade za znanstvene razprave na razpisane teme.\n_START_SECTION_\nNamen in zgodovina\n_START_PARAGRAPH_\nLeta 1955 so bile prvi\xc4\x8d razpisane nagrade za uspe\xc5\xa1no obdelavo vnaprej dolo\xc4\x8denih in obravnavanih tem. Izbrane teme naj bi spodbudile posamezne znanstvene delavce raznih strok in skupine delavcev, da bi s svojimi deli prispevali k raz\xc4\x8di\xc5\xa1\xc4\x8devanju teoreti\xc4\x8dnih in prakti\xc4\x8dnih problemov v zvezi z izgradnjo takratnega dru\xc5\xbebenega in gospodarskega sistema. Leta 1961 se je spremenilo razpisovanje tem. Namesto vsakoletnega razpisovanja tem enkrat na leto, je Sklad Borisa Kidri\xc4\x8da razpisoval po potrebi le posamezno temo oziroma se je poslu\xc5\xbeeval direktnega naro\xc4\x8danja pri raziskovalnih in\xc5\xa1titutih. O nagrajencih je odlo\xc4\x8dal Upravni odbor Sklada Borisa Kidri\xc4\x8da._NEWLINE_Poleg prve in druge nagrade so bile podeljene odkupne nagrade.'